บลจ.กรุงศรีขายกอง6เดือนจ่าย2.45%
บลจ.กรุงศรี เปิดขายกองทุนตราสารหนี้ 6 เดือน เน้นลงทุนเงินฝากและตราสารหนี้ในจีน ผลตอบแทน 2.45% ต่อปี
29 ต.ค. 2565

บลจ.กรุงศรี เปิดขายกองทุนตราสารหนี้ 6 เดือน เน้นลงทุนเงินฝากและตราสารหนี้ในจีน ผลตอบแทน 2.45% ต่อปี
นายฉัตรพี ตันติเฉลิม ประธานเจ้าหน้าที่บริหาร บริษัทหลักทรัพย์จัดการกองทุน (บลจ.) กรุงศรี (KSAM) เปิดเผยว่า บริษัทเปิดขายกองทุนเปิดกรุงศรีตราสารหนี้ 6M121 (KFFIX6M121) อายุประมาณ 6 เดือน เดือน เสนอขายระหว่างวันที่ 9-15 ธ.ค.2557 ลงทุนขั้นต่ำ 10,000 บาท  ประมาณการณ์ผลตอบแทน 2.45% ต่อปีและมีนโยบายป้องกันความเสี่ยงจากอัตราแลกเปลี่ยนเต็มจำนวน  
กองทุนมีนโยบายลงทุนในตราสารหนี้ทั้งในประเทศและต่างประเทศ เช่น   เงินฝากธนาคาร China Construction Bank  สาธารณรัฐประชาชนจีน ฮ่องกง สัดส่วนการลงทุน 20%  เงินฝากธนาคาร Bank of China สาธารณรัฐประชาชนจีน  สาขามาเก๊า สัดส่วน 20%   ตราสารหนี้ EMTN ออกโดยธนาคาร Industrial and Commercial Bank of China (Asia) สาธารณรัฐประชาชนจีน, ฮ่องกง สัดส่วน 20%   ตราสารหนี้ EMTN ออกโดยธนาคาร Agricultural Bank of China  สาธารณรัฐประชาชนจีน, ฮ่องกง สัดส่วน 20%  ตราสารหนี้ระยะสั้นออกโดยธนาคารธนชาต สัดส่วน 7%   ตราสารหนี้ระยะสั้นออกโดยธนาคาร กรุงศรีอยุธยา สัดส่วน 7% และตั๋วแลกเงินออกโดยบริษัท อยุธยา แคปปิตอล ออโต้ ลีส สัดส่วน 6% 
นายฉัตรพี กล่าวว่า สำหรับภาวะตลาดตราสารหนี้โลก อัตราผลตอบแทนตราสารหนี้ภาครัฐของสหรัฐปรับตัวขึ้น เนื่องจากข้อมูลเศรษฐกิจออกมาดีและจากความเห็นเชิงบวกของเฟด โดยอัตราผลตอบแทนปรับขึ้น 0.00-0.12% ในส่วนของอัตราผลตอบแทนพันธบัตรรัฐบาลไทยปรับตัวลดลง 0.01 – 0.10% โดยอัตราผลตอบแทนตราสารหนี้ระยะกลางปรับตัวลดลงมากกว่าตราสารหนี้ระยะสั้นและระยะยาว  
ทั้งนี้ ธนาคารแห่งประเทศไทย (ธปท.) ระบุว่า อัตราเงินเฟ้อในไตรมาส 1 ปี 2558 จะยังคงอยู่ในระดับต่ำ เนื่องจากราคาน้ำมันในตลาดโลกลดลง ซึ่งการที่ราคาน้ำมันลดลงเป็นผลดีต่อเศรษฐกิจไทยและไม่น่าจะนำไปสู่ภาวะเงินฝืด